cyanic-selkie/wikianc huggingface dataset:
Liste over Den Norske Nobelkomites medlemmer
Det norske Stortings Nobelkomite 1930
Sekretær: Ragnvald Moe (57 år), Nobelinstituttets direktør.
Det norske Stortings Nobelkomite 1934
Varamedlemmer 1934–1936
Sekretær: Ragnvald Moe (61 år), Nobelinstituttets direktør.
Det norske Stortings Nobelkomite 1937
Sekretær: Ragnvald Moe (64 år), Nobelinstituttets direktør.
Det norske Stortings Nobelkomite 1939
Noter
Det norske Stortings Nobelkomite 1941
Varamedlemmer 1940–1942 Sekretær: Ragnvald Moe (68 år), Nobelinstituttets direktør.
Det norske Stortings Nobelkomite 1947
Sekretær: August Julius Casse Schou (45 år), Nobelinstituttets direktør.
Det norske Stortings Nobelkomite 1952
Sekretær: August Julius Casse Schou (49), Nobelinstituttets direktør.
Det norske Stortings Nobelkomite 1955
Varamedlemmer 1955–1957
Det norske Stortings Nobelkomite 1956
Sekretær: August Julius Casse Schou (53), Nobelinstituttets direktør.
Det norske Stortings Nobelkomite 1961
Sekretær: August Julius Casse Schou (58), Nobelinstituttets direktør.
Det norske Stortings Nobelkomite 1962
Varamedlemmer 1961–1963
Det norske Stortings Nobelkomite 1966
Noter
Den Norske Nobelkomite 1977
Sekretær: Tim Greve (51), Nobelinstituttets direktør.
Den Norske Nobelkomite 1978
Varamedlemmer 1976–1978
Den Norske Nobelkomite 1988
Sekretær: Jakob Sverdrup (69), Nobelinstituttets direktør.
Den norske Nobelkomite 1993
Noter
Den Norske Nobelkomite 2006
Sekretær (ansatt): Geir Lundestad (61 år), Nobelinstituttets direktør.
Den Norske Nobelkomite 2009
Sekretær (ansatt): Geir Lundestad (64 år), Nobelinstituttets direktør.
Den Norske Nobelkomite 2017
Noter Kaci Kullmann Five (65 år), komitéens leder, avgikk ved døden 19. februar 2017, og ble etterfulgt som leder av Reiss-Andersen, mens Jørstad rykket opp til fast møtende medlem av komitéen.
Den Norske Nobelkomite 2021
Sekretær (ansatt 2015): Olav Njølstad (63 år), Nobelinstituttets direktør
Katholieke Universiteit Leuven
Det katolske universitetet i Leuven ble grunnlagt av pave Martin V i 1425. Det ble opprinnelig kun undervist på latin. Under revolusjonskrigene ble universitetet oppløst, men gjenopprettet i 1835. Da ble fransk også undervisningsspråk. Nederlandsk ble først undervisningsspråk i 1930. I 1968 ble den nederlandskspråklige seksjonen et selvstendig universitet, og universitetet ble dermed delt i to. Det nederlandskspråklige Katholieke Universiteit Leuven beholdt bygningene i Leuven, mens det franskspråklige Université catholique de Louvain i løpet av 1970-tallet flyttet til Louvain-la-Neuve.
Lerkefalk
Lerkefalken (Falco subbuteo) tilhører slekten langvingefalker (Falco) i falkefamilien, og er som sådan en predatorisk rovfugl. Den kan gjenkjennes på sine lange, slanke vinger og sin hurtige, svale-aktige flukt. Den kan forveksles med aftenfalken.
Føden består av småfugler og insekter, særlig øyenstikkere.
Jô
Karriere
Jô startet å spille for Corinthians der han spilte 81 kamper og scoret 13 mål. Men i 2005 kom CSKA Moskva på banen, og hentet den 18 år gamle spissen til Russland. Der fikk han spille 53 kamper og score 30 mål, før Manchester City kjøpte han for £18 000 000 – £20 000 000
Jaktfalk
Beskrivelse
Det er ingen fargeforskjell mellom hannfugler og hunnfugler. Ungfuglene er jevnt over mørkere og brunere enn tilsvarende voksne fugler.
Altair 8800
Etter å ha lest en artikkel om Altair 8800 i det amerikanske bladet Popular Electronics, tilbød Paul Allen og Bill Gates MITS en Basic-kompilator til maskinen. Produsenten svarte ja til tilbudet umiddelbart.
Bill Gates, som på dette tidspunktet fremdeles var student, sluttet på universitetet og startet en stund senere selskapet Microsoft sammen med sin Paul Allen.
Pungulv
Utbredelse
Opprinnelig levde det pungulv over store deler av Australia og på Tasmania, men på fastlandet ble de fortrengt av de australske dingoene som fulgte med aboriginene fra nord. Den regnes å ha dødd ut i Australia for omkring 3 000 år siden. På Tasmania ble arten isolert for cirka 14 000 år siden, da eidet mellom Tasmania og Australia forsvant i havet.
Anna Nicole Smith
Død
8. februar 2007 ble Smith funnet bevisstløs på et hotell i Hollywood i Florida, og alle forsøk på å redde livet hennes var til ingen nytte. I etterkant ble det lenge spekulert i dødsårsaken, og om hun ble drept eller begikk selvmord. Obduksjonsrapporten som ble lagt frem 26. mars fastslo imidlertid at var snakk om en overdose bestående av «sovepiller og minst åtte andre medikamenter».
Chanson de geste
Emne og innhold
Diktene inneholdt et lite og begrenset antall karaktertyper som den tapre helt, den modige forræder, den feige forræder, sarasensk kjempe, vakre sarasenske prinsesser, og videre. Etterhvert som sjangeren modnet kom flere fantastiske elementer til. Noen av de figurene som ble tenkt ut av poetene var blant annet alven Oberon som fikk sin litterære debut i Huon de Bordeaux, og den magiske hesten Bayard som første opptrer i Renaud de Montauban. Ganske snart dukket elementer av selvparodi opp, selv den opphøyde Karl den store var ikke hinsides mild latterliggjøring i Pèlerinage de Charlemagne. Diktene hvor kongen selv og hans vasaller kalles gjerne for le cycle du roi (kongens diktsyklus).
Endring og framgang
Det synes som at sjangeren chansons de geste etter 1100-tallet vendte seg mot et mer forfinet publikum, og fikk da mer preg av skriftlig litteratur, selv de ble forventet lest høyt. De ufullstendige rimene ble byttet ut med parvise fullstendige enderim samtidig som tistavede vers gikk over til åttestavede eller tolvstavede vers. Det siste var blitt populært via episke dikt om Alexander den store, såkalte aleksandriner. Innholdsmessig endres de også fra heroisk-religiøs patos til burleske uttrykk som minner om parodi, og i tillegg kommer et erotisk innslag til som hadde vært fraværende tidligere.
Arv og tilpasninger
Chansons de geste skapte en egen mytologi som levde videre lenge etter at de kreative kreftene i sjangeren selv var blitt tilbakelagt. De italienske epikker til Torquato Tasso med La Gerusalemme liberata (Det befridde Jerusalem) fra 1581, Orlando Innamorato (Den forelskede Orlando, 1495) av Matteo Boiardo, og Orlando furioso (Den rasende Orlando, 1516) av Ludovico Ariosto, er alle grunnlagt i forlengelsen av chansons de geste og handler om de legendene fra Karl den stores hoff i kampen mot maurene.
Slaget om Dunkerque
Etterspill
Et marmorminnesmerke ble senere oppstilt ved Dunkerque. Inskripsjonen lyder: «Til glorverdig minne om de piloter, sjøfolk og soldater fra Frankrike og de allierte hærer som ofret seg i slaget ved Dunkerque mai – juni 1940»
Yossi Benayoun
Tidlig karriere
Kilde: Uefa.com - Benayoun the kid for Hammers 22.07.05
West Ham United
West Ham signerte Benayoun i juli 2005 etter at Racing aksepterte et bud på £2,5 millioner, og Benayoun signerte en fireårskontrakt.
Hasselmunkefly
Utseende
Et middelsstort (vingespenn 32 – 36 mm), gråbrunt nattfly. Hannen har smalt fjærformede antenner. Forkroppen (thorax) er grå med mørkere strek, bakkroppen med oppstående, grå hår. Forvingen er mer eller mindre lyst gråbrun, midtfeltet mørkere. Nyremerket er lite og mørkt. Langs ytterkanten går det en ganske uregelmessig tannet, grå bølgelinje. Bakvingen er lyst brungrå. Larven er ganske tett hårete og ligner larvene til gruppen børstespinnere (Lymantriidae). Den er mer eller mindre brunlig med lange, oppstående, lyse hår, bakerst med to knipper av lange, mørke hår.
Utbredelse
Hasselmunkeflyet er utbredt i Europa og det nordlige Asia østover til Bajkalsjøen. I Norge er den nokså vanlig i Sør-Norge. og er funnet nord til Nord-Trøndelag.
Alfred Meyer
Alfred Meyer (født 5. oktober 1891 i Göttingen, død 11. april 1945 i Hessisch Oldendorf) var en tysk nasjonalsosialistisk embetsmann tilknyttet SA. Han bar tittelen Staatssekretär (statssekretær) og nestkommanderende reichsminister i «Departementet for besatte østområder» (Reichsministerium für die besetzten Ostgebiete eller Ostministerium).
Karriere under nazismen
I september 1930 ble han innvalgt i Riksdagen. Den 31. januar 1931 ble han NSDAPs Gauleiter i det nordlige Westfalen. Den 14. september 1932 ble han innvalgt i den prøyssiske landdagen. Etter nazistenes maktovertagelse i 1933 ble Meyer utnevnt til Reichsstatthalter (governør) for de tyske statene Lippe og Schaumburg-Lippe den 16. mai 1933. Han ble også Staatsminister i regjeringene for Lippe og Schaumburg-Lippe fra 1. februar 1936. Den 4. november 1938 ble han Oberpräsident for den prøyssiske provins Westfalen. Han ble offiser i SA med graden Obergruppenführer i 1938.
Ovlien
Ovlien er en grend langs fylkesvei 236 Nordre Mangen vei på Mangenskogen i Aurskog-Høland kommune i Akershus, om lag 15 kilometer nordøst for Lierfoss. Ovlien ligger mellom innsjøene Himtjern, Dryulen og Malitjern.
Kolecystitt
Patofysiologi
Ved kronisk kolecystitt har man en langvarig betennelsesreaksjon i galleblæren som fører til fibrose og fortykkelse av galleblæreveggen. Dette er ofte et resultat av gjentatte akutte kolecystitter eller langvarig mekanisk irritasjon av gallesteiner i galleblæren. Tilstanden gir få eller ingen symptomer, og regnes som en relativt harmløs tilstand.
Diagnostikk
Murphys tegn, en undersøkelse der man får pasienten til å puste dypt inn mens man kjenner under høyre kostalbue, har høy sensitivitet, men relativt lav spesifisitet (i én klinisk studie vist å være henholdsvis 97 % og 48 %). Diagnosen settes ofte ved hjelp av billeddiagnostikk, som regel ultralyd, der man ser gallesteiner i galleblæren og typisk en fortykket galleblærevegg.
Bergensbaneløpet
Den første stafetten gikk av stabelen i 1973. Den gang stilte løperne til start på Universitetsplassen i Oslo og stafetten gikk under navnet «Kienzle-stafetten», ettersom datafirmaet Kienzle var hovedsponsor. I 1984 tok DnC over som hovedsponsor. Hvert år frem til 1977 gikk stafetten fra Oslo til Bergen. Stafetten går nå fra Bergen til Oslo hvert oddetall år og fra Oslo til Bergen hvert partall år. Stafetten var opprinnelig mellom siviløkonomstudentene ved BI Sandvika og NHH, men etter flyttingen fra Sandvika til Nydalen har tradisjonene blitt videreført av BI Oslo. De senere år har det blitt åpnet for en større andel studenter og kvoteløpere, men det er fortsatt en overvekt siviløkonomstudenter.
Universitetsbiblioteket i Agder
Biblioteket hadde tidligere fem avdelinger lokalisert i Arendal, Grimstad og Kristiansand. 31. august 2010 ble det åpnet en ny campus i Grimstad og antallet bibliotekavdelinger er nå to, én i Grimstad og én i Kristiansand.
Höckendorf
Höckendorf ligger ca 20 km sørvest for Dresden og ca 10 km nordvest for byen Dippoldiswalde, mellom landskapet Tharandter Wald og Osterzgebirge. Bundesstraße 173 ligger nord for kommunen og Bundesstraße 170 ligger øst for kommunen. I vest danner elven Wilde Weißeritz dens vestlige grense. Sørvest for kommunen ligger demningen Klingenberg.
Sør-Trøndelag
Sør-Trøndelag var et norsk fylke som eksisterte fra 1804 til 1. januar 2018 da det ble slått sammen med Nord-Trøndelag til Trøndelag fylke. Sør-Trøndelag er en nåværende valgkrets til Stortingsvalg. Fra 1804 til 1918 gikk fylket under navnet Søndre Trondhjems amt.
Kultur
Fylkesvåpenet har sitt utspring i seglet til erkebiskop Gaute Ivarsson av Nidaros. Motivet er to økser og en korsstav. Dette er egentlig rent kirkelige motiver; Korsstaven er erkebiskopens verdighetstegn og øksene er Olav den helliges eget merke, ettersom kongen ble drept med et øksehugg. Fylkesvåpen ble tegnet av Arne E. Holm.
Motorstyringsenhet
En motorstyringsenhet eller motorstyreenhet, også kalt ECU (engelsk: engine control unit), er en nødvendig styringsenhet i nyere bensinmotorer og dieselmotorer. En ECU styrer innsprøytningsdysene og tennspolen, og bestemmer hvor mye bensin som skal sprøytes inn i forbrenningskammeret, akkurat når det skal skje, etc. I motorer med turbo kan også ECU'en styre turbotrykket. Selve systemet består gjerne av ett eller to kretskort innkapslet i en boks. Den er plassert i motorrommet, og blir ofte henvist til som «hjernen» i motoren.
Lillian Board
Hun tok sølv på 400 meter under OL 1968 i Mexico by og vant gull på 800 meter i EM 1969 i Athen.
Universell utforming
Universell utforming (UU), eller bruk av livsløpsstandard, er et begrep innen samfunnsplanlegging, IKT, design, arkitektur, tjeneste- og produktutvikling.
Universell utforming skiller seg fra tilgjengelighet ved at den ikke krever spesialløsninger for enkeltgrupper, som for eksempel egen inngang for rullestoler. I en universelt utformet løsning er det hovedløsningen som skal være brukbar for alle.
Offentlig engasjement i Norge
Direktoratet for forvaltning og IKT (Difi) fører tilsyn etter forskriften om universell utforming av IKT. Se tilsynets nettsider for veiledning og informasjons om tilsyn og regelverk - uu.difi.no.
Bergljot Engeset
Engeset er utdannet ved Statens Teaterskole (1965) og Norsk Journalisthøgskole. Hun ble engasjert ved Den Nationale Scene i Bergen (større roller: Krosshaugen 1965, Johnny Belinda og Vildanden, 1966-69), deretter Det norske teatret (Bernardas Hus og Lærarne, 1970-72). Hun var assistent ved Riksteatrets Fagre Helena i 1975.
Rohingya
Rohingya (eller rohingyaene) er en etnisk folkegruppe som i hovedsak er bosatt i Rakine, en delstat i den vestlige delen av Myanmar. De teller et sted mellom 800 000 og 1,3 millioner og er i all hovedsak muslimer. Gruppen har i lang tid blitt utsatt for forfølgelse og til dels brutal behandling av myndighetene i Myanmar. Myndighetene har nektet dem statsborgerskap siden de mener de flyttet til landet fra India og Bangladesh i den britiske kolonitiden.
Isertoq (Grønland)
Dette er kommunens sydligste bosetting. Den ligger på en flat øy, med Danmarkstredet som nærmeste nabo. Bare 5 km innenfor øya, mot nordøst innerst i Isertoqfjorden, ender Grønlands innlandsis. Dette gir et værhardt klima.
Wilhelm Christophersen
3. Gunnar Knudsen, statsminister
Jerpe
Utbredelse
Jerpe er vanlig på Østlandet og i Trøndelag, men bestanden er i tilbakegang. Som leveområde foretrekker den steder med fuktighet og mye kjerr og løvskog, dette finner den i små bekkedrag og forsenkinger i terrenget. Jerpa er et yndet jaktobjekt, både på grunn av sitt fine kjøtt og fordi den er lett å ta. Den kalles gjerne for "jegerens trøst". Slektninger er den nordamerikanske kragejerpe og kinajerpe i Kina. I nordlige Russland og Finland, samt tildels Øst-Finnmark finnes en lysere underart som kalles Finlandsjerpe.
Bushhund
Underarter og utbredelse
S. v. panamensis er fysisk mindre enn de to andre underartene, som er ganske like i størrelse. S. v. panamensis og S. v. wingei er lysere utfarget enn S. v. venaticus.
Habitat
Bushhunden trives i nær tilknytning til (rennende) vann, helst i høyder over 1 500 moh, selv om den også har blitt rapportert i lavere høyder. Rapporter kan også tyde på at den for en stor del holder til i ulike typer skog med tilknytning til små elver og savanner som tidvis overflommes (pampas), der det finnes godt med byttedyr. Den er imidlertid også rapportert i senkundære skoger og på kvegfarmer.
John Reid (musikk)
John Reid (født 1949 i Paisley, Skottland) er manager innen musikk. For tiden bor og arbeider han i Australia.
Matthias Hansen
Johan Matthias Hansen (født 10. april 1781 i København, død 29. august 1850 i Altona) var en dansk klassisistisk arkitekt. Han var nevø av C.F. Hansen.
Asunción
Asunción har i en årrekke vært rangert som verdens billigste hovedstad å bo i av Mercer Human Resource Consulting.
Historie
Asunción er en av de eldste byene i Sør-Amerika, den ble grunnlagt 15. august 1537 under navnet Nuestra Señora Santa Maria de la Asunción. I 1732 foregikk det et opprør i byen, ledet av José de Antequera y Castro, som var en av de første opprørene imot det spanske kolonistyret. Etter Paraguays uavhengighet, har byet i sterk grad endret seg. Da Gaspar Rodríguez de Francia var president, ble veisystemet i landet utbygd og gater fikk navn. Under Carlos Antonio López' styre fant stor framgang sted, og en ny framskrittsorientert politikk ble gjennomført. Nye industrier ble innført, blant annet metallarbeid, og skoler ble åpnet. Etter López sin død, tok hans sønn Francisco Solano López over og ledet landet ut i den ødeleggende trippelalliansekrigen som varte i fem år (1865–70). Etter fredsslutningen var Asunción okkupert av brasilianske tropper fram til 1876. Mange historikere mener at denne krigen er årsaken til byens dårlige økonomi. Helt siden krigen har all økonomisk framgang gått trått.
Audi 100
C2, 1976–84
C2 ble lansert i 1976, med mer markant styling og en uvanlig femsylindret motor (den første bensin-rekkefemmeren i verden — Mercedes-Benz hadde vist vei i 1974 med sin treliters dieselmotor med fem sylindre i Mercedes-Benz W123). Den ytte opprinnelig 100 hk (74 kW) og ble markedsført som fem sylindres kraft med firesylinders økonomi. Senere ble den oppgradert til 136 hk (100 kW).
C3, 1983–90
Audi klarte å oppnå det moderne glatte utseendet først sett i denne sektoren på 1975-modellen av Citroën CX. Audi i sin tur påvirket Ford Taurus, en amerikansk sedan fra 1986. Dette avrundede utseendet ble normen på 1990-tallet.
C4, 1989–97
C4 ble introdusert i 1989, og var en kraftig modernifisering fra C3. Den største motor endringen var intruduksjonen av en 2.8 l V6 motor. Denne ble senere etterfulgt av en 2.6 l V6 variant. De var i hovedsak samme motorer som ble introdusert i Audi 80 i 1992. Nesten alle C4 modellene kunne kjøpes med Quattro firehjulstrekk (ikke på de aller minste motorene) og Audi 100 Quattro var også tilgjengelig med en ZF 4-trinns automatgirkasse.
Fagverk
Fagverk, et statisk system
Noen fagverk har såkalte null-staver mellom strekk- og trykkstaver. Det vil si at nesten ingen krefter går igjennom disse. De er satt inn fordi de har en funksjon i transporten eller installeringen av fagverket, eller for å redusere knekklengden eller påvirke egensvingeperiodene.
Organist
Yrkesmulighet
Fra 1970-tallet og utover ble organistyrket mer regulert og det ble opprettet en rekke heltidsstillinger eller i noen tilfeller kombinasjonsstillinger med undervisning i kulturskole.
Norske organister
Norge har flere organister som hevder seg også internasjonalt. Blant disse er:
Skausnaret (Oslo)
Navnet ble vedtatt i 1952.
Mangenskogen
Mangenskogen (Mangskogen) er et stort skogs- og villmarksområde nord i Aurskog-Høland kommune, samt i søndre deler av Nes kommune, begge i Akershus. Det er spredte grender på Mangenskogen, blant annet Ovlien og Fagerlia. Mangen kapell ligger idyllisk til ved Viksjøen. Stangeskovene på Vikodden ved Viksjøen er et av de største sagbruk på Østlandet.
Mangenskogen var i tidligere århundrer tilhold for mange skogfinner.
Størsteparten av Mangenskogen tilhører Haneborg skolekrets.
Dewsbury
Ved folketellingen i 2011 hadde byen en befolkning på 62 945 innbyggere.
Johannes Irgens
Liv og virke
Amtmannen i Hedmark, Gregers Gram, hadde flere internasjonale oppdrag som voldgiftsdommer. I 1914 ble Irgens konstituert amtmann mens Gram meglet i internasjonale bergverkstvister i Marokko. Gram fikk avskjed fra amtmannsstillingen i oktober 1915, og Irgens ble konstituert videre.
François Darlan
Kuppet den 8. oktober
Ettermiddagen den 8. november angrep 400 dårlig utrustede franske partisaner kystartilleriet ved Sidi Ferruch og det vichy-franske 19. armékorps i Alger. Omkring 15 timer senere hadde motstandsfolkene nøytralisert begge styrker. Under ledelse av José Aboulker, Henri d'Astier de La Vigerie og oberst Jousse besatte opprørsstyrken i ly av mørket de fleste strategiske punkter i Alger (generalguvernementet, politihovedkvarteret, stabshovedkvarteret, telefonsentralen, kaserner, og så videre) og arresterte de fleste ledende Vichy-embedsmenn og offiserer. Én av de sivile gruppene av kadetter fra Ben-Aknoun-skolen under kommando av kadett Pauphilet tok både Darlan og general Alphonse Juin, den øverstkommanderende i Nord-Afrika, til fange.
Darlan var upopulær blant de allierte. Han ble sett på som arrogant etter at han hadde bedt Eisenhower om å skaffe 200 menn fra Coldstream Guards og Grenadier Guards som æreskompani i forbindelse med markeringen av Napoleons seier ved Austerlitz — og det ble hevdet at det ikke ble felt tårer ved hans begravelse.
Guccio Gucci
Guccio Gucci (født 26. mars 1881 i Firenze, død 2. januar 1953 i Milano) var en italiensk forretningsmann, motedesigner og grunnleggeren av The House of Gucci. Han var sønn av en handelsmann fra Italias nordre produksjonsregion.
Amatørradio
Amatørradio er en fritidsinteresse for radioamatører, personer som har interesse for radioteknikk og kommunikasjon og som gjennom disse interessene har kvalifisert seg for å få radioamatørsenderlisens. I Norge er det Nasjonal kommunikasjonsmyndighet som utsteder lisens etter at kandidaten har avlagt skriftlig prøve som bekreftelse på nødvendig kunnskap. Radioamatører er gjerne entusiaster som enten har kjøpt eller bygget sitt eget utstyr.
Fulgencio Batista
Tredje kupp
Batista organiserte et militært statskupp den 10. mars 1952, og styrtet Carlos Prío Socarrás (valgt i 1948) og ble diktator. Hans regjering var på svært god fot med USAs regjering og mafiaen. Et utall nordamerikanske selskaper gjorde det godt på Cuba og øya ble et viktig turistmål. Men de økonomiske depresjonene i 1950-åra økte motstanden mot Batista, da innfødte kubanere så seg selv bli marginalisert i sitt eget land etter inntoget av nordamerikanske turister og forretningsforetak.
Motstanden mot Batista
Blant de mange motstanderne av Batista var Fidel Castro. Castro hadde prøvd å utfordre kuppet juridisk, men kravet hans ble avvist. Castro ble satt i fengsel etter å ha ledet et klossete angrep den 26. juli 1953 på militærleiren Moncada i Santiago de Cuba By. Angrepet krevde mange liv blant opprørerne.
Større båndmetallfly
Utseende
Et middelsstort (vingespenn 35 – 39 mm) nattfly, vingene brune med to brede metallbånd. Den ligner sterkt på mindre båndmetallfly (Diachrysia stenochrysis), men denne har nesten alltid de to metalliske båndene forbundet med en bred bro. Forkroppen er gulbrun med en høy tverrkjøl av oppstående, hårlignende skjell og en oppstående skjelldusk over scutellum. Forvingens grunnfarge er brun, men store delen av overflaten er dekket av to brede, grønnaktig gullglinsende tverrbånd, det ytre av disse når ut til ytterkanten. Båndene er ofte forbundet med en smal bro i vingens bakre del. Nyre- og ringmerkene er svartkantet, men skiller seg ikke i farge fra resten av vingen. Ringmerket er vanligvis delt i to små ringer. Bakvingen er gråbrun med brungule frynser.
Amatørradio
Lisensiering og radiokallesignaler
Radioamatører må ha bestått en prøve for å kunne eksperimentere med alle typer radiosendere, for eksempel på områdene telegrafi, telefoni, fjernsyn, satellitt, fjernskrivning og annen elektronisk kommunikasjon, forgagne såvel som mer eksperimentelle, innen de tildelte radioamatørfrekvensbåndene. De som tidligere har avlagt mer omfattende eksamener, eksempelvis skipsradiotelegrafister og noen militære radiooperatører, kan få radioamatørlisens etter søknad.
Teaterhögskolan i Stockholm
Teaterutdannelsen i Stockholm startet allerede i 1787 av Gustav III, og var til og med 1964 knyttet til Dramaten og kalt Dramatens elevskola. På 1960-tallet besluttet riksdagen at utdannelsen skulle skilles fra teatrene, og fikk navnet Statens skola för scenisk utbildning, "scenskolan" på folkemunne, et seiglivet kallenavn, til tross for at utdannelsen i 1993 byttet navn til Teaterhögskolan. På 1980-tallet ble utdannelsens lengde økt med en termin og i 1993 med ytterligere en termin. Utdannelsen er altså fireårig. Hvert år tas 8-10 elever inn på skuespillerutdannelsen, halvparten kvinner og halvparten menn. De øvrige elevene går på Mimprogrammet, som tar in 8-10 elever hvert fjerde år. Den er en statlig institusjon som hører inn under utdanningsdepartementet. (utbildningsdepartementet).
Skiskyting
Styringsorgan
I Norge er skiskytteridretten organisert av Norges Skiskytterforbund.
Jaktstart
I jaktstart starter skiskytterne med en tidsforskjell fra et tidligere løp, vanligvis en sprintøvelse. Den utøveren som krysser mållinjen først, er vinneren. Distansen er 12,5 km (10 km for kvinner), man skyter fire ganger (2 ganger liggende og 2 stående), og hver bom gir en strafferunde på 150 m.
Normalprogram
20-kilometeren (10km/15km for kvinner) er den eldste øvelsen i skiskyting. Arrangert første gang i VM i 1958 for menn, 1984 for damer. Det er fire skytinger, i rekkefølgen liggende, stående, liggende, stående, totalt 20 blinker. For hver bom blir langrennstiden påplusset med et tidstillegg, vanligvis ett minutt. Intervallstart som i sprint.
Mix-stafett / Blandet stafett
Lagene består av fire deltakere, 2 kvinner og 2 menn, som går i rekkefølgen: K-K-M-M. Distansen er 6 km for kvinner og 7,5 km for menn, med to skytinger (en liggende og en stående). For hver serie på fem blinker har man åtte skudd til rådighet, men de tre siste patronene må lades enkeltvis. Hvis man ikke har fått ned alle blinkene etter de åtte skuddene, må man gå en strafferunde på 150 meter for hver blink som gjenstår. Lagene starter samtidig på første etappe, og som i langrennsstafetter må deltakeren berøre løperen på neste etappe for at vekslingen skal være gyldig.
Æ (biografi)
Æ er en biografi om den tidligere fotballspilleren Ole Gunnar Solskjær. Boken er skrevet av Kjetil Siem og utgitt på Familievennen forlag i 1998. Boken ble ikke lagt ut for salg i bokandlere, men forlaget solgte boken via telefonsalg.
Skrei
Skrei og kysttorsk
Skrei skiller seg også fra kysttorsken i utseende. Den er lengre og spissere i formen og har lysere tegninger.
Skreifiske
Fiske etter vandrende gytetorsk foregår i tida fra januar til april på bankene i Vestfjorden, langs Egga fra Stad og nordover, og på kystbankene fra Vest-Finnmark til Vesterålsbankene. Skreifisket i Vestfjorden kalles lofotfisket.
Hurtigløp på skøyter under Vinter-OL 1948
Hurtigløp på skøyter under Vinter-OL 1948 ble arrangert i perioden lørdag 31. januar til og med tirsdag 3. februar 1948 på Badrutts Park, St. Moritz. Det ble konkurrert fire øvelser i hurtigløp på skøyter og alle for herrene.
Volkswagen Taro
Volkswagen Taro er en pickup som ble introdusert av Volkswagen i januar 1989, som et komplement til Volkswagen Caddy.
Fra september 1994 introduserte Volkswagen en 4x4 extended cab produsert ved Toyotas fabrikk i Japan. Den nye modellen hadde en 2.4L dieselmotor som yter 78 hk.
Gloster Meteor
Gloster Meteor var RAFs første operative jetdrevne jagerfly. Utviklingen av flyet begynte i november 1940 etter at turbojetmotoren ble funnet opp av den britiske ingeniøren Frank Whittle. Åtte prototyper ble produsert. I begynnelsen var flyet kjent som «Thunderbolt», men navnelikheten til Republic P-47 Thunderbolt gjorde at Gloster valgte å forandre navnet til «Meteor».
Akersbakken (Oslo)
Under og bak industribebyggelsen på Akersbakken 10-12 finnes rester av det som antas å være Norges eldste gruve, Akersbergets sølvgruver. Skrenten fra Akersberget ned mot Maridalsveien er et minne om gruven, som ble drevet i en gang av den sølvholdige bergarten diabas eller «grønnstein». Gruvedriften etterlot seg en smal og dyp kløft som på folkemunne kaltes Dragehullene. Den gjenstående bergknausen øst for kløften ble sprengt vekk da Asola sjokoladefabrikk ble oppført omkring 1900. I 1977 ble rester av en tverrgående gruvegang oppdaget under byggearbeider på eiendommen.
På sørsiden av den bratte strekningen ned mot Maridalsveien ligger en inngang til de store underjordiske ølkjellerne med hvelv av tegl som ble bygget for Ytteborgs Bryggeri i 1840-årene, opprinnelig under et stort hus av bindingsverk som ble revet omkring 1950 etter at eiendommen ble innlemmet i Gamle Akers kirkegård. Nedenfor ølkjelleren lå tidligere en forstadsbebyggelse fra første del av 1800-årene (avbildet på veggmaleri i restaurant Schrøder). Bebyggelsen ble revet i etterkrigstiden, bortsett fra bindingsverkshuset på Akersbakken 14.
Eeva Ruoppa
Ruoppa vant en olympisk bronsemedalje i langrenn under vinter-OL 1960 i Squaw Valley. Hun var med på det finske stafettlaget som kom på tredjeplass på 3 x 5 km stafett bak Sverige og Sovjetunionen. De andre på laget var Siiri Rantanen og Toini Pöysti.
Guillaume Kigbafori Soro
I desember 2002 ble Soro sin gruppe MPCI slått sammen med de to andre opprørsgruppene Ivorian Popular Movement of Great West (MPIGO) og Bevegelsen for rettferdighet og fred (MJP) som sammen dannet opprørsgruppen les Forces Nouvelles de Côte d'Ivoire som også er kjent under navnet New Forces. Det var i denne gruppen at han var generalsekretær før han ble utnevnt til statsminister i den ivorianske regjeringen.
Etter en fredsavtale i januar 2003 sluttet Soro seg til regjeringen og fikk rollen som kommunikasjonsdirektør og minister i april 2003. Den 28. desember 2005 ble Soro utnevnt til minister for gjenoppbygging og reintegrering i regjeringen til statsminister Charles Konan Banny. Med denne stillingen ble han den nest høyeste medlemmet av regjeringen etter statsministeren. Han deltok imidlertid ikke på et eneste regjeringsmøte i denne stillingen før den 15. mars 2006.
I juli 2023 ble en etterforskningsdommer i Paris, Frankrike utnevnt til å etterforske mordet på Ibrahima Coulibaly i april 2011, en tidligere ivoriansk opprørsleder, der Guillaume Soro antas å ha vært involvert i attentatet..
De dødes tjern (film)
Handling
Kriminalforfatter Bernhard Borge og hans kone Sonja, psykoanalytiker Kai Bugge, tidsskriftredaktør Gabriel Mørk, jurist Harald Gran og hans forlovede Liljan Werner er seks Oslo-mennesker som skal besøke Bjørn Werner (Liljans bror) på hans hytte dypt inne i Østerdalsskogene. Men da gjestene kommer er Werner forsvunnet, og hunden hans finner de død ved et tjern i nærheten. Senere forsvinner også en av gjestene.
Zachary Taylor
Taylor ble født i Virginia, men kom til Kentucky som barn. Familiens plantasje gjorde dem velstående. Han ble innrullert i hæren i 1808 og gjorde seg bemerket som kaptein i 1812-krigen. Han ledet oppbyggingen av befestninger langs elven Mississippi, og deltok i Black Hawk-krigen i 1832 som oberst. Innsatsen hans i den andre seminolekrigen vakte nasjonal oppmerksomhet og gav ham tilnavnet «Den gamle røffe og beredte», på engelsk Old Rough and Ready. I 1845 ble Taylor sendt til Rio Grande i påvente av en amerikansk annektering av Texas. Den meksikansk-amerikanske krigen brøt ut i 1846, og Taylor ledet de amerikanske styrkene til seier i en rekke slag som kulminerte med slagene ved Palo Alto og Monterrey. En rekke politiske klubber ble dannet med ønske om å få ham til å stille ved presidentvalget i 1848.
Familiebakgrunn og oppvekst
Familien var blant de som utvandret vestover fra Virginia. De slo seg ned ved elven Ohio i Kentucky, i området som skulle utvikle seg til Louisville. Taylor vokste opp i en liten tømmerhytte før familien fikk råd til å bygge et murhus. Den store veksten i Louisvilles økonomi og folketall var en fordel for Taylors far, som eide til sammen 40 km² land i Kentucky tidlig på 1800-tallet. Han eide 26 slaver som dyrket opp deler av eiendommen. Faren ble valgt til begge kamrene i Kentuckys delstatsforsamling, og stemte som valgmann mellom 1812 og 1824 på Thomas Jefferson, James Madison, James Monroe og Henry Clay. Det fantes ikke noe skolevesen i nybyggersamfunnet vestpå, og Zachary Taylor fikk derfor bare sporadisk undervisning. En lærer mintes Taylor som lærenem. De første brevene hans viser et svakt grep om rettskrivning og grammatikk, og håndskriften hans ble senere sammenlignet med «en nært analfabet».
Indianerkrigene
Taylor var kommandant ved Fort Howard ved Green Bay i Wisconsin i to år, hvoretter han flyttet tilbake til Louisville og familien sin der. I april 1819 ble han forfremmet til oberstløytnant og fikk spise middag med president James Monroe. Høsten 1821 forflyttet Taylor det 7. infanteriregimentet til Natchitoches i Louisiana, en nordlig utpost ved Red River, hvor de bygde Fort Jesup. Samme høst ble Taylor forflyttet til Fort Robertson ved Baton Rouge, hvor han ble værende frem til februar 1824. De neste årene arbeidet han med rekruttering og organisering i militæret. Han kjøpte sin første plantasje i Lousiana og flyttet til Baton Rouge med familien for godt.
Nominasjon og valgkamp
Tidligere president Martin Van Buren var motstander av slaveriet, og forsøkte uten hell å bli nominert for demokratene før han stilte til valg for Den frie jords parti. Han fikk støtte fra en del likesinnede demokrater, men mange whiger vegret seg for å støtte ham. Demokratene nominerte senator Lewis Cass fra Michigan. Taylors valgkamp ble organisert av senator John J. Crittenden fra Kentucky, en venn og tidlig politisk støttespiller. Taylor selv foretrakk å ikke møte velgere eller skrive om sine politiske synspunkter, og valgkampen ble dominert av spørsmål om personlig egnethet. Whigene beskyldte Cass for korrupsjon og uærlighet, mens demokratene karakteriserte Taylor som vulgær, ukultivert, ondskapsfull og grådig. Sent i valgkampen kom Daniel Webster med en kjærkommen støtteerklæring til Taylor. Taylor, Cass og Van Buren fikk henholdsvis 47,3 %, 42,5 % og 10,1 % av stemmene. Taylor og Cass fikk et flertall av stemmene i 15 delstater hver, mens Van Buren ikke vant i noen delstat. Taylor vant presidentvalget 163–127 i valgmannskollegiet.
Tiltredelse og regjeringsdannelse
Taylor ville ikke utnevne noen demokrater, men ønsket å gjenspeile ulike interesser, og sørget derfor for en geografisk spredning. Han unngikk å utnevne fremtredende whiger, og tilsidesatte åpenbare ministeremner som Henry Clay. Taylor ønsket Crittenden som utenriksminister, men han hadde nettopp blitt valgt til guvernør i Kentucky, og insisterte på å sitte ut perioden. Til utenriksminister utnevnte Taylor i stedet senator John M. Clayton fra Delaware, en nær støttespiller for Crittenden.
Utenrikspolitikk
Både Taylor og utenriksminister Clayton manglet utenrikspolitisk erfaring, og tiltrådte på et forholdsvis begivenhetsløst tidspunkt i amerikansk diplomatisk historie. De delte en utpreget unionistisk holdning, og Taylor overlot derfor utenrikspolitiske saker til Clayton. Ingen avgjørende utenrikspolitiske beslutninger ble fattet i Taylors presidentperiode.
Sykdom og dødsfall
Den 4. juli 1850 deltok Taylor på nasjonaldagsfeiringen og en pengeinnsamling ved Washington-monumentet, som var under oppførelse. Mot kvelden på den varme og tørre sommerdagen skal han ha spist rå frukt og drukket kald melk. Han fikk magesmerter samme kveld, og ble gradvis dårligere de neste fem dagene. Taylors lege diagnostiserte ham med cholera morbus, et foreldet begrep for magesykdom med symptomer som diaré, oppkast, magesmerter og kramper, som trolig betyr mage-tarmkatarr. På kvelden den 9. juli døde Taylor, 65 år gammel. Taylors levninger ble ført til familiens gravsted på plantasjen i Louisville.
Noter
<references group='lower-alpha' />
MTV Movie Awards 2001
MTV Movie Awards 2001 var en amerikansk filmpris som ble delt ut den 2. juni 2001. Jimmy Fallon og Kirsten Dunst opptrådte som verter for TV-programmet.
Nils Claus Ihlen
Grav
Nils Claus Ihlen er gravlagt på Vår Frelsers gravlund i Oslo.
Tusind stykker
«Tusind stykker» (svensk tittel: «Tusen bitar») er en dansk popballade med melodi og tekst av Anne Linnet. Hun utgav den på albumet Jeg er jo lige her i 1988 (Pladecompagniet PCLP 8010 (LP), Pladecompagniet PCCD 8010 (CD)).
Björn Afzelius' versjon
I Afzelius' versjon finnes også et refreng mellom begge versene. En annen forskjell i hans opplegg er at versenes sluttlinjer (för när vännerna försvinner…) hos ham ikke kommer tilbake mellom refrengene i slutten, som de altså gjør hos Linnet.
Toini Pöysti
Toini Pöysti (født 1. juli 1933) var en finsk langrennsløper som deltok i de olympiske vinterleker 1960 i Squaw Valley og 1964 i Innsbruck.
Øygard Håndball
Egen hall
Fra 1987 ble det arrangert Minicup for lag fra 10 år og nedover. Lagene spilte på tvers av håndballbanen. Fra og med 2010 er minicupen startet igjen i sin opprinnelige form, etter at Region Vest har arrangert egne turninger for minilag i Bildøyhallen.
Storlind
Storlind (Tilia platyphyllos) er et løvtre av lindeslekten innenfor kattostfamilien. Sammen med arten lind (Tilia cordata) kan den danne den dyrkede hybriden parklind (Tilia × europaea, eller Tilia cordata × platyphyllos).
Alf van der Hagen
Fra 1996 til 2003 var han redaktør i De norske Bokklubbene, der han grunnla bokseriene Bokklubbens Kulturbibliotek (1998), Verdens Hellige Skrifter (2000) og Verdensbiblioteket (2002). Alf van der Hagen satt i redaksjonskomiteen for Verdens Hellige Skrifter, sammen med professor Jens Braarvig og forfatteren Tor Åge Bringsværd, frem til serien ble avsluttet i 2015, etter 85 bind.
Sammen med bl.a. Linn Ullmann, Brit Bildøen og Hans Gude Gudesen var Alf van der Hagen i 2009 en av stifterne av kunstnersenteret Stiftelsen Bergmangårdene på Fårö, som forvalter eiendommene etter filmregissøren Ingmar Bergman. Han har vært styremedlem i stiftelsen siden 2009.
Veendam
Veendam er en kommune i den nederlandske provinsen Groningen.
Fjellrype
Status for fjellrype i Norge ble i Norsk rødliste for arter 2015 oppskalert til nær truet, men i nye Norsk rødliste for arter 2021 har arten blitt nedskalert til livskraftig igjen, slik den ble klassifisert før 2015. For Svalbard er status også fortsatt livskraftig.
Lirype
Inndeling
Inndelingen følger Birds of the Wold og er i henhold til Winkler, Billerman & Lovette (2020). Norske navn på arter og grupper følger Norsk navnekomité for fugl og er i henhold til Syvertsen et al. (2008, 2017). Navn på arter og grupper i parentes er ikke offisielle, men kun midlertidige beskrivelser i påvente av en offisiell beskrivelse.
Atferd
Lirypa eter nesten utelukkende bjørkeskudd, som det finnes mest av i deres habitat; kratt og klynger med fjellbjørk. Det er stilken til knoppen lirypa eter, selve knoppene blir kastet unna.
Forplanting
Lirypa er monogam og begge partene tar del i oppføinga av kyllingene. Høna legger 8–12 egg i mai/juni. Disse har ei rugetid på om lag 20–21 dager. Hannen hevder parringsrevir.
Caroline Hedwall
Etter å ha spilt universitetsgolf i USA, ble Hedwall profesjonell i 2011. Allerede i sin første turnering i januar, Samsung New South Wales Open på den australske proff-touren ALPG, gikk hun helt til topps. Senere samme sesong vant hun fire ganger på LET; Allianz Ladies Slovak Open i mai, Finnair Masters i juli, UNIQA Ladies Golf Open i Østerrike i september og Hero Honda Women's Indian Open i India i desember. Hun ble også tatt ut til Solheim Cup i 2011. Etter sesongen ble hun kåret til Årets spiller og Årets nykommer på Ladies European Tour.
Senegal under Sommer-OL 2000
Senegal under Sommer-OL 2000. Tjueåtte sportsutøvere fra Senegal deltok i seks sporter (basketball, boksing, bryting, friidrett, judo og svømming) under Sommer-OL 2000 i Sydney. De vant ingen medaljer.
Bispegata (Oslo)
Det nye hovedveisystemet har overflødiggjort Bispegata som europavei, riksvei og ringvei. Det er lagt til rette for å stenge Bispegata for bil- og kollektivtrafikk, og ta Bispegata øst for Oslo torg (som ligger oppå gamle Oslos domkirkegård) ut av vei- og gatenettet. Hvorvidt dette vil skje, er i dag uvisst. Det som har skjedd er at Statens vegvesen har redusert Bispegata fra seks til to felt og overlatt den til Oslo kommune. I Oslo kommunes forslag til reguleringsplan er gateløpet stengt for biler, men holdt åpen for rutebusser. Fra 2020 går trikken i Bispegata og samtidig ble Middelalderparken holdeplass etablert. Det er også regulert inn tosidig sykkelfelt. Reetablering av Oslo torg i krysset Bispegata–Oslo gate er integrert i planforslaget, men underordnet kollektivtrafikkens framkommelighet.
1600-tallets kuppelsteinsgate
Trolig var gateløpet uendret på 1600-tallet, bortsett fra at det kanskje var litt utrettet. Ifølge arkeologiske utgravninger ved Cato Enger i 1954, var gatebelegningen kuppelstein. Rundt år 1600 oppstod tettstedet Stranden allerede rundt år 1600. Stranden vokste seg etter hvert oppover langs begge sider av den gamle Biskopsallmenningen.
Trafikken ledes utenom
Fra 1980 og utover ble det tenkt ut stadig forbedrede veiforslag som unngikk Bispegata.
Multiinstrumentalist
Popmusikk
I de fleste tilfeller vil en multiinstrumentalist spille flere typer tangentinstrumenterer og strengeinstrumenter, som piano, synthesizer, orgel, gitar, bassgitar og mandolin, og kanskje også perkusjon og trommer. De kan også spille messing- og treblåseinstrumenter, selv om dette er ganske sjeldne innen populærmusikk. Stemmen er noen ganger, om enn sjelden, oppført blant en multiinstrumentalists instrumentale repertoar.
Bispegata (Oslo)
Trafikken ledes utenom
Det indre alternativet betød at trafikken kunne fjernes fra Oslo torg med omegn. Det vil si at trafikken kunne fjernes fra Bispegata øst for Oslo torg (som ligger oppå Hallvardskirkegården), fra Bispegata langs Ladegården ned til krysset med Loenga bru, og fra Oslo gate i torgområdet. Samtidig ville gjennomfartstrafikken opprettholdes over Bispegata vest for Loenga bru og over selve brua.
Olav Halse
Olav Halse (født 5. mai 1903, død 16. februar 1981) var en norsk maler og musiker fra Halsa på Nordmøre.
Bispegata (Oslo)
Gata holdes åpen
Alliansen av Bydel Gamle Oslos ti vel- og interesseforeninger gikk inn for å lukke Bispegata øst for Oslo torg for både bil- og kollektivtrafikk i sin trafikkplan for Bydel Gamle Oslo fra 2008. Dette til fordel for en frilagt St. Hallvardskirkegård, Oslo torg, Biskopsallmenningen – og en helhetlig middelalderby.
Bispegata mistet statusen som riksvei i forbindelse med riksveisrevisjonen (forvaltningsrevisjonen) iverksatt 1. januar 2010. På samme tidspunkt ble Ring 2 lagt utenom Bispegata.
Arne Austeen
Oppvekst og flukten fra Norge
Som ung tok Austeen utdannelse som sivilingeniør ved NTH i Trondheim. Kameratene fra studietiden fortalte om en kjernekar. En helstøpt karakter av en ung mann, med et lyst og åpent sinn uten noen slags bakveier.
Etter endt ingeniørutdannelse ble Austeen utkalt til militærtjeneste. Han kom inn ved Hærens Flyskole på Kjeller, ble forfremmet til fenrik og fullførte sin flyverutdannelse. Etter endt tjeneste ved Kjeller ble han ansatt ved Øveraasen Motorfabrikk og Mekaniske Verksted på Gjøvik.
Etter ankomst i USA reiste han videre opp til Toronto i Canada og den norske flyskolen Little Norway som var temmelig nyopprettet på den tiden. Skolen var under ledelse av Ole Reistad og utdannet militærflyvere til påtenkte norske jager- og marineflyskvadroner under alliert kommando.
«De tre musketerer»
August 1941 forlot Austeen Toronto for videre reise til havnebyen Halifax og videre reise med båt over til Storbritannia. Under tiden ved Little Norway hadde Austeen blitt spesielt gode venner med Olav Ullestad og Eiliv Strømme. På samme båt, «Aquitania», var også Tarald Weisteen, Bjørn Næss og Kristian Nyerrød. Disse norske guttene var en av de første grupper av nordmenn på vei over til England for aktiv tjeneste etter utdannelse ved Little Norway. Under reisen gikk alarmen ved tre anledninger, konvoien endret kurs flere ganger og eskorterte jagere slapp flere dypvannsbomber.
Austeen ble så sendt videre til Aston Down OTU, en «Operational Training Unit». OTU er siste stopp før Austeen ble erklært ferdig utdannet, og klar for å bli sendt til en skvadron for aktiv krigstjeneste.
Senegal under Sommer-OL 2004
Senegal under Sommer-OL 2004. Seksten sportsutøvere, ti kvinner og seks menn fra Senegal deltok i seks sporter, friidrett, judo, bryting, svømming, fekting og bordtennis under Sommer-OL 2004 i Athen. De vant ikke noen medalje. Svømmeren Malick Fall var landets flaggbærer under åpningsseremonien.
Før solnedgang
Handlingsreferat
Ni år etter hendelsene fra den originale filmen har Jesse Wallace skrevet en bestselgende roman, "Denne gangen" basert på hans tidligere erfaring sammen med Céline i Wien. Under en bok-turne i Europa leser han i bokhandelen "Shakespeare and Company" i Paris. Tre journalister hører på lesingen for å intervjue Jesse: En er overbevist om at bokens hovedpersoner møtes igjen senere. En annen journalist mener at karakterene aldri kommer til å møtes igjen. Men den tredje journalisten som vil at karakterene skal bli sammen igjen, men er tvilende til at dette kommer til å skje. Når Jesse snakker med publikum, legger han merke til Céline som smiler til ham.
Kongepokalvinnere i svømmesport (kvinner)
Kongepokalvinnere i svømmesport mottar Hans Majestet Kongens Pokal, som tildeles beste mannlige og kvinnelige utøver under hovedmesterskapet i svømmesport. Samme utøver kan motta prisen flere ganger.
Mindre båndmetallfly
Levevis
Arten kan finnes i mange ulike habitater, bare det finnes brennesler (Urtica dioica) i nærheten. Larvene utvikler seg på disse mellom september og mai. De voksne sommerfuglene flyr i juni – juli, lenger sør er det gjerne også en andre generasjon som flyr om høsten.
Sjøforsvarets uniformer
Arbeidsuniform
En grønn versjon av M-2000 med distinksjon på brystet i stedet for på skuldrene benyttes av landavdelinger.
Feltuniform
Sjøforsvarets rekruttskole KNM Harald Haarfagre benytter M-75 feltuniform, andre landavdelinger benytter Cato Ringstad membranjakke og eventuelt bukse som en del av M-2000.
Lue, Ull
Tettstrikket lue i ren ull. Luen ble utviklet for bruk under stålhjelm M1, men blir også brukt til patruljetjeneste.
Sapporo snøfestival
Sapporo snøfestival, på engelsk Sapporo Snow Festival, er en festival i Sapporo i Japan. Festivalen ble første gang arrangert i 1949. I 2002 var Norge med for første gang. Festivalen samler årlig rundt 30 deltakerland og det er rundt 300 til 400 flotte isskulpturer og annet å se på i de ukene festivalen varer. Rundt to til tre millioner mennesker besøker festivalen og det er ikke lett å finne hotellrom i Sapporo så lenge den varer.
Warlock
Bandet ble etablert i 1982, og oppnådde relativ kommersiell suksess på midten av 1980-tallet. Etter det fjerde studioalbumet, Triumph And Agony, i 1987, hadde det vært så mange utskiftninger i bandet at vokalist Doro Pesch var det eneste opprinnelige medlemmet som var igjen. Da hun skiftet plateselskap byttet hun navnet på bandet (teknisk sett nytt band) til Doro, da rettighetene til navnet Warlock tilhørte det gamle plateselskapet.
Medlemmer
Tidligere medlemmer
Diskografi
Demoer
Parklind
Humledød
Det blir ofte observert store mengder døde og døende humler under parklind i blomstringstiden, særlig i tørre somre. Dette skjer ikke hvert år. Nøyaktig hvorfor så mange humler dør er ikke kjent. Flere teorier har blitt satt fram. En går på at lindetrær, både enkeltarter (parklind og sølvlind), og også enkelttrær, produserer forholdsvis mye av sukkerarten mannose som humler ikke kan fordøye. Teorien er at når det er varmt og tørt stiger mannose-andelen av nektaren, noe som går ut over humlene, men bare i liten grad bier. En annen teori er at trærne går tom for nektar og at humlene sulter ihjel. Lindetrær generelt skiller ut duftstoffer som virker tiltrekkende på humler og andre pollinerende insekter, og ofte vil det være frenetisk aktivitet i blomstene. Når blomstene går tomme, vil bier fly videre, mens humler, som er mindre metodiske, blir i treet på grunn av duftstoffene til de dør av matmangel.